Comunicat de presă

În luna mai, Direcția Învățământ Hîncești a desfășurat **online** concursul ***Învierea mântuitorului – bucuria tuturor*** (etapa finală).

Organizatorii au urmărit scopul de a aduce în universul copiilor adevărata trăire creștină, profund ortodoxă, a acestui praznic și bucuria aducătoare de Lumina Învierii Domnului nostru Iisus Hristos, Fiul lui Dumnezeu.

Participanții, prin creațiile prezentate atât la ***Secțiunea literară (individuală)****,* cât și cele prezentate la ***Secțiunea creației digitale (grup)*** au demonstrat că orele de ***Religie***, predate în *14 instituții școlare ale raionului*, contribuie la cunoașterea propriei identități religioase, culturale și naționale, dezvoltă virtuțile creștine și consolidează deprinderile de comportament moral – religios, promovează valorile cultural – creștine specifice Sfintelor Sărbători.

**Scrisorile de mulțumire**, adresate lui Dumnezeu pentru bucuria inimii, **felicitările** cu mesaj tematic, adresate rudelor, prietenilor, pedagogilor etc., **creațiile literare „De la Cruce la Înviere”,** **înregistrările VIDEO din biserici, cu imnuri de slavă înălțate Preasfintei Treimi**, ne-au confirmat că cei ***25 de*** ***elevi*** - ***participanți*** l-au primit, cu bucurie, în viața lor pe ***Dumnezeu și pe fiul lui, Iisus Hristos.***

Ne bucură faptul că prin demersal educational din cadrul orelor de religie , Biserica vine în ajutorul societății în ansamblul ei, promovând dragostea, prietenia, pacea, înțelegerea, întrajutorarea și cooperarea între semeni.